3. การประกอบธุรกิจของแต่ละสายผลิตภัณฑ์

3.1 ลักษณะบริการ

ธนาคารกรุงไทย จำกัด (มหาชน)
ได้รับอนุญาตให้ประกอบการธนาคารพาณิชย์ตามที่ได้กำหนดไว้ในพระราชบัญญัติการธนาคารพาณิชย์
และประกาศที่เกี่ยวข้อง ซึ่งออกโดยธนาคารแห่งประเทศไทย กระทรวงการคลัง
และหน่วยงานที่เกี่ยวข้อง ทั้งนี้ การดำเนินธุรกิจของธนาคารแบ่งตามโครงสร้างรายได้ ได้เป็น 2
ลักษณะ คือ ธุรกิจที่เกี่ยวเนื่องกับรายได้ดอกเบี้ยและเงินปันผล
และธุรกิจที่นำมาซึ่งรายได้ที่มิใช่ดอกเบี้ย

1) ธุรกิจที่เกี่ยวเนื่องกับรายได้ดอกเบี้ยและเงินปันผล

-   การรับฝากเงิน

ธนาคารให้บริการรับฝากเงินแก่ประชาชนทั่วไป ทั้งบุคคลธรรมดา และนิติบุคคล ในหลายรูปแบบ
โดยให้บริการผ่านเครือข่ายสาขาต่างๆ ทั้งใน และต่างประเทศ อาทิ เงินฝากกระแสรายวัน
เงินฝากออมทรัพย์ เงินฝากประจำ เงินฝากกรุงไทยทวีคูณ
(เงินฝากประเภทที่ไม่ต้องเสียภาษีดอกเบี้ย)

-   การให้สินเชื่อ

สินเชื่อ หมายถึง เงินให้สินเชื่อ และภาระผูกพัน ธนาคารแบ่งลักษณะการให้บริการด้านสินเชื่อเป็น
2 กลุ่มใหญ่ๆ ได้แก่

บริการสินเชื่อธุรกิจ (Business Loans)

หมายถึง สินเชื่อที่มีวัตถุประสงค์เพื่อนำไปใช้ในการดำเนินธุรกิจ
ธนาคารสนับสนุนการให้สินเชื่อแก่ภาคเศรษฐกิจที่สำคัญของประเทศ รวมถึง SMEs
เพื่อการดำเนินธุรกิจ การสร้างรายได้ และการพัฒนาประเทศ ประกอบด้วย สินเชื่อพาณิชยกรรม
สินเชื่ออุตสาหกรรม สินเชื่อธุรกิจบริการ สินเชื่อนโยบายรัฐ สินเชื่อเพื่อการก่อสร้างและพัฒนาที่ดิน
และสินเชื่อเกษตรและอุตสาหกรรมต่อเนื่อง

บริการสินเชื่อส่วนบุคคล (Consumer Loans)

หมายถึง สินเชื่อที่มีวัตถุประสงค์เพื่อใช้ในการอุปโภคบริโภคส่วนบุคคล เพื่อส่งเสริมคุณภาพชีวิต
รวมทั้งการประกอบอาชีพส่วนบุคคล ได้แก่ สินเชื่อเพื่อที่อยู่อาศัย สินเชื่อเคหะพูนทรัพย์
สินเชื่อธนวัฏ/ธนวัฎพิเศษ สินเชื่อธนวัฏบำนาญ สินเชื่อเพื่อการศึกษาต่อในประเทศ
สินเชื่อเพื่อการศึกษาต่อต่างประเทศ สินเชื่อเพื่อการท่องเที่ยว

นโยบายการให้สินเชื่อและหลักประกันการให้สินเชื่อ

นโยบายการให้สินเชื่อ

ธนาคารกำหนดให้มีการทบทวนนโยบายสินเชื่อเป็นประจำทุกปี
เพื่อให้นโยบายสินเชื่อมีความเหมาะสมและสอดคล้องกับการบริหารสินเชื่อ
มีการปรับปรุงอำนาจในการอนุมัติสินเชื่อ และปรับปรุงโครงสร้างหนี้
เพื่อให้การอนุมัติสินเชื่อและปรับปรุงโครงสร้างหนี้มีแนวทางปฏิบัติที่เป็นมาตรฐานเดียวกัน
และมีความคล่องตัว ซึ่งหลักการที่สำคัญ คือ การพิจารณาและอนุมัติสินเชื่อ
และปรับปรุงโครงสร้างหนี้ ให้กระทำในรูปของคณะบุคคลตั้งแต่ 3 คน ขึ้นไป
และให้ถือปฏิบัติตามนโยบายและระเบียบดังกล่าวโดยเคร่งครัด
นโยบายสินเชื่อประกอบด้วยหัวข้อหลักๆ ดังนี้

  การวางแผนสินเชื่อ (Portfolio Planning) ประกอบด้วย
  นโยบายการกระจายความเสี่ยงด้านสินเชื่อ การแบ่งกลุ่มลูกค้า (Customer Segmentation)
  การจัดอันดับความสำคัญของลูกค้า และการวางแผนการตลาดสำหรับลูกค้าในแต่ละกลุ่ม

  การพิจารณาและอนุมัติสินเชื่อ (Portfolio Acquisition) ประกอบด้วย
  หลักการการให้สินเชื่อ การใช้เครื่องมือในการพิจารณาสินเชื่อ การกำหนดราคา
  หลักเกณฑ์การพิจารณาวงเงินสินเชื่อ ระยะเวลาชำระหนี้ และหลักประกัน

  การติดตามดูแลสินเชื่อ (Portfolio Maintenance) ประกอบด้วย
  แนวทางในการติดตามดูแลสินเชื่อหลังจากได้รับอนุมัติ

นโยบายหลักประกันการให้สินเชื่อ

สินเชื่อเกือบทั้งหมดของธนาคารเป็นสินเชื่อที่มีหลักประกัน โดยปกติหลักประกันจะประกอบไปด้วย
เงินฝากที่ฝากอยู่กับธนาคาร ตั๋วเงิน พันธบัตรรัฐบาล พันธบัตรรัฐวิสาหกิจ
อสังหาริมทรัพย์ที่ปราศจากภาระผูกพัน เครื่องจักรจดทะเบียน สิทธิการเช่าที่ดินหรืออาคาร
และสินค้าในคลังสินค้าของลูกหนี้หรือบุคคลอื่น โดยปกติธนาคารจะมีสิทธิในหลักประกันเป็นลำดับแรก
ยกเว้นในบางกรณี เช่น กรณีที่มีผู้ให้กู้หลายราย
ธนาคารจะเป็นผู้รับประโยชน์ในหลักประกันร่วมกับเจ้าหนี้รายอื่น
หรือมีสิทธิในหลักประกันในลำดับรองจากเจ้าหนี้รายอื่น
ในกรณีที่ธนาคารให้สินเชื่อแก่อุตสาหกรรมขนาดกลางและขนาดย่อมหรือให้สินเชื่อแก่บริษัทในเครือของลูกหนี้
ธนาคารจะเรียกให้บริษัทแม่ของลูกหนี้ค้ำประกันเงินกู้ และขอให้มีการค้ำประกันจากบุคคลที่เกี่ยวข้อง
สำหรับในกรณีเงินกู้ไม่มีหลักประกันของธนาคาร
ส่วนใหญ่จะเป็นเงินกู้ระยะสั้นที่ให้กับบริษัทขนาดใหญ่ที่มีฐานะทางการเงินดี
มีกระแสเงินสดที่เพียงพอชำระหนี้ และเป็นบริษัทที่จดทะเบียนในตลาดหลักทรัพย์แห่งประเทศไทย
เงินกู้ให้แก่บริษัทข้ามชาติที่ประกอบธุรกิจในประเทศ เงินกู้ให้แก่หน่วยงานของรัฐ
และเงินกู้ในตลาดเงินให้แก่สถาบันการเงินอื่น

โดยทั่วไป ธนาคารกำหนดให้ผู้กู้ใช้สินทรัพย์ที่เป็นสถานประกอบการเป็นหลักประกันสินเชื่อ
สำหรับสินเชื่อโครงการจะค้ำประกันโดยสินทรัพย์ของโครงการ
ธนาคารใช้ผู้ประเมินราคาอิสระซึ่งได้รับการเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
และพนักงานของธนาคารซึ่งมีความรู้ความชำนาญเป็นผู้ประเมินราคาหลักทรัพย์ ทั้งนี้
เพื่อให้การประเมินราคาเป็นไปอย่างถูกต้องและมีมาตรฐาน
ธนาคารกำหนดให้มีการทบทวนราคาประเมินหลักประกันอย่างสม่ำเสมอ
ให้เป็นปัจจุบันตามเกณฑ์ของธนาคารแห่งประเทศไทย

การบริหารความเสี่ยงจากการให้สินเชื่อ

ธนาคารตระหนักถึงการบริหารความเสี่ยงจากการให้สินเชื่อ ทั้งในระดับลูกค้า และระดับ
Portfolio ในปี 2546 ต่อเนื่องถึงปี 2547
ธนาคารได้พยายามปรับปรุงการบริหารความเสี่ยงด้านสินเชื่อให้ดีขึ้น
โดยนอกจากการปรับปรุงนโยบายสินเชื่อ อำนาจการอนุมัติสินเชื่อและปรับปรุงโครงสร้างหนี้
และระเบียบปฏิบัติงานที่เกี่ยวข้อง ธนาคารได้พัฒนาเครื่องมือการบริหารความเสี่ยงต่างๆ ได้แก่
ปรับปรุงระบบการจัดอันดับความเสี่ยงของสินเชื่อให้มีความละเอียดมากขึ้น
มีการขยายระดับความเสี่ยงจากเดิมที่มีอยู่เพียง 6 อันดับ เป็น 13 อันดับ
โดยนำค่าความน่าจะเป็นในการผิดนัดชำระหนี้ (Probability of Default: PD)
ที่คำนวณไดจากข้อมูลทางสถิติมาใช้ในการจัดอันดับความเสี่ยงสำหรับลูกค้าแต่ละราย
และได้เริ่มทดลองใช้แบบจำลองดังกล่าวแล้ว ตั้งแต่กลางปี 2547
โดยธนาคารคาดว่าผลที่ได้จากแบบจำลองจะช่วยสะท้อนความเสี่ยงของลูกค้า
และทำให้ธนาคารสามารถกำหนดราคาที่เหมาะสมและสอดคล้องกับระดับความเสี่ยงของลูกค้า
นอกจากนี้ ธนาคารยังอยู่ระหว่างพัฒนาเครื่องมือกำหนดราคา เครื่องมือบริหารพอร์ตสินเชื่อ
และอยู่ระหว่างพัฒนาระบบการอนุมัติสินเชื่อแบบออนไลน์
เพื่อให้การอนุมัติสินเชื่อมีประสิทธิภาพและคล่องตัวยิ่งขึ้น สามารถควบคุมและติดตามตรวจสอบได้
ซึ่งคาดว่าจะสามารถนำออกใช้ได้ในกลางปี 2548

ธนาคารตระหนักถึงผลกระทบที่จะเกิดจากการดำเนินการตามความตกลง Basel II ที่มีต่อ
สถาบันการเงินของประเทศไทยในอนาคตอันใกล้ จึงได้ทำการศึกษา
และร่วมมือกับผู้เชี่ยวชาญระดับนานาชาติในการเตรียมความพร้อมก่อนนำมาตรฐานมาใช้เพื่อการดำเนินการตามความตกลง
Basel II ดังกล่าว ในเบื้องต้น ธนาคารได้ประเมินผลกระทบทางลบที่จะเกิดขึ้นแล้ว
ปรากฏว่าผลกระทบอยู่ในระดับที่ธนาคารสามารถควบคุมและจัดการได

นโยบายการปรับปรุงโครงสร้างหนี้

ในปัจจุบัน ธนาคารมีระบบติดตามตรวจสอบเพื่อป้องกันหนี้ที่อาจมีปัญหา (Preventive
Monitoring System: PMS) โดยจะตรวจเช็คบัญชีสินเชื่อตามเงื่อนไขที่กำหนด เช่น
การค้างชำระแล้วแจ้งข้อมูลแก่ผู้ดูแล เพื่อให้ติดตามลูกค้าตั้งแต่ก่อนที่จะเกิดความเสียหาย
หรือผิดนัดชำระมากขึ้น

ธนาคารเร่งดำเนินการปรับปรุงโครงสร้างหนี้กับลูกหนี้ที่มีศักยภาพในการดำเนินธุรกิจ
โดยกำหนดกระบวนการและมอบหมายเจ้าหน้าที่ดูแลลูกหนี้ให้รวบรวมข้อมูลเกี่ยวกับลูกหนี้
และธุรกิจของลูกหนี้ ประเมินศักยภาพทางธุรกิจและความสามารถในการชำระหนี้ของลูกหนี้
และกำหนดเงื่อนไขการปรับปรุงโครงสร้างหนี้ที่มีความเป็นไปได้
และเป็นประโยชน์สูงสุดต่อธนาคารและลูกหนี้ นอกจากนี้ธนาคารยังมีระบบงาน Trouble Debt
Restructuring (TDR)
สำหรับบันทึกและจัดเก็บข้อมูลการเจรจาปรับปรุงโครงสร้างหนี้และผลการดำเนินการปรับปรุงโครงสร้างหนี้เพื่อประโยชน์ในการบริหารและจัดทำรายงานส่งธนาคารแห่งประเทศไทย

ในการปรับปรุงโครงสร้างหนี้ที่มีปัญหา สำหรับปีสิ้นสุดวันที่ 31 ธันวาคม 2547
ธนาคารได้ทำสัญญาปรับปรุงโครงสร้างหนี้ จำนวน 12,319 ราย
เป็นจำนวนหนี้ตามบัญชีก่อนปรับปรุงโครงสร้างหนี้ 36,177.79 ล้านบาท
ได้รับชำระดอกเบี้ยและเงินต้น จำนวน 4,164.73 ล้านบาท ให้กู้เพิ่มจำนวน 3,403.71 ล้านบาท
และขาดทุนจากการปรับปรุงโครงสร้างหนี้ จำนวน 3,615.61 ล้านบาท

+------------------------+------+--------------+------+--------------+
| ผลการปรับ               |      |              |      |              |
| ปรุงโครงสร้างหนี้ของธนาคาร |      |              |      |              |
+------------------------+------+--------------+------+--------------+
| หน่วย: ล้านบาท           |      |              |      |              |
+------------------------+------+--------------+------+--------------+
| วิธีการป                 | 31   |              | 31   |              |
| รับปรุงโครงสร้างหนี้ที่มีปัญหา/ | ธัน   |              | ธัน   |              |
|                        | วาคม |              | วาคม |              |
| วิธีการปรับปรุงโครงสร้างหนี้  | 2547 |              | 2546 |              |
+------------------------+------+--------------+------+--------------+
|                        | จำนว | จำนวน        | จำนว | จำนวน        |
|                        | นราย | หนี้ตามบัญชีก่อนป | นราย | หนี้ตามบัญชีก่อนป |
|                        |      | รับโครงสร้างหนี้ |      | รับโครงสร้างหนี้ |
+------------------------+------+--------------+------+--------------+
| การรับโอนสินทรัพย์         | 129  | 1,051        | 87   | 1,777        |
+------------------------+------+--------------+------+--------------+
| การแปลงหนี้เป็นทุน         | 7    | 281          | 11   | 134          |
+------------------------+------+--------------+------+--------------+
| การเป                  | 2    | 4,184        | 2    | 15,677       |
| ลี่ยนแปลงเงื่อนไขการชำระหนี้ | ,565 |              | ,776 |              |
+------------------------+------+--------------+------+--------------+
| การปร                  | 9    | 30,662       | 10   | 31,989       |
| ับโครงสร้างหนี้ในหลายลักษณะ | ,618 |              | ,588 |              |
+------------------------+------+--------------+------+--------------+
| รวม                    | 12   | 36,178       | 13   | 49,577       |
|                        | ,319 |              | ,462 |              |
+------------------------+------+--------------+------+--------------+

ณ วันที่ 31 ธันวาคม 2547 ธนาคารได้ปรับปรุงโครงสร้างหนี้ไปแล้วรวมทั้งสิ้น 120,290 ราย
เป็นเงิน 433,416.31 ล้านบาท และมียอดคงค้างตามบัญชีของลูกหนี้ที่ได้ปรับปรุงโครงสร้างหนี้แล้ว
จำนวน 87,280 ราย เป็นเงิน 103,233.87 ล้านบาท
ซึ่งจำนวนคงค้างดังกล่าวมียอดที่อยู่ในระหว่างการติดตามผลการปฏิบัติตามเงื่อนไขใหม่ จำนวน
2,381 ราย เป็นเงิน 585.94 ล้านบาท

นโยบายการควบคุมดูแล การอนุมัติการให้กู้ยืม และการติดตามลูกหนี้

ธนาคารกำหนดนโยบายในเรื่องดังกล่าวข้างต้นไว้ในนโยบายสินเชื่อ ดังนี้

การควบคุมดูแล ความเสี่ยงโดยรวม (Portfolio Management)
ธนาคารจะกำหนดวงเงินสูงสุดให้แก่ลูกค้ารายใดรายหนึ่ง
และวงเงินสูงสุดสำหรับอุตสาหกรรมแต่ละประเภท เพื่อมิให้เกิดการกระจุกตัวของการให้สินเชื่อ
กำหนดพื้นที่เป้าหมาย และประเภทธุรกิจเป้าหมาย
เพื่อให้การขยายสินเชื่อของธนาคารมีทิศทางที่ชัดเจนและเป็นไปตามเป้าหมายที่กำหนด
พร้อมทั้งกำหนดแนวทางการให้สินเชื่อแก่บุคคล และ/หรือ กิจการที่มีส่วนเกี่ยวข้องกับธนาคาร

การอนุมัติสินเชื่อ การพิจารณาอนุมัติสินเชื่อแก่ลูกค้ารายใดรายหนึ่งในกลุ่ม
ให้พิจารณาความเสี่ยงและวงเงินสินเชื่อ/ภาระหนี้ของกลุ่มประกอบด้วยทุกครั้ง
และให้ใช้อำนาจการอนุมัติสินเชื่อกับการอนุมัติลูกค้าทั้งกลุ่ม ไม่ใช่เฉพาะราย ทั้งนี้ เพื่อควบคุม
Total Exposure ของลูกค้าแต่ละกลุ่ม ให้อยู่ในระดับที่ยอมรับได้
ซึ่งการพิจารณาสินเชื่อธุรกิจขนาดใหญ่และธุรกิจขนาดกลางนั้น
ธนาคารกำหนดให้มีการจัดอันดับความเสี่ยงของลูกค้า (Credit Risk Rating) ทุกราย
และให้ใช้ Corporate/Medium Credit Tool (CCT/MCT)พิจารณาวิเคราะห์ลูกค้า
และการพิจารณาสินเชื่อธุรกิจขนาดเล็กและสินเชื่อเพื่อการอุปโภคบริโภค ธนาคารกำหนดให้ใช้ระบบ
Rule-Based Lending (RBL) หรือเกณฑ์คะแนน (Credit Scoring)
ในการพิจารณาอนุมัติสินเชื่อ ส่วนการใช้อำนาจอนุมัติสินเชื่อและปรับปรุงโครงสร้างหนี้
ให้กระทำในรูปของคณะกรรมการสินเชื่อหรือคณะบุคคล
โดยใช้ขนาดวงเงินและความคุ้มค่าของหลักประกันเป็นปัจจัยกำหนดระดับอำนาจอนุมัติของคณะกรรมการแต่ละระดับ

ในการพิจารณาอนุมัติสินเชื่อ ให้พิจารณาจากหลักการทั่วไป กล่าวคือ
ให้พิจารณาวัตถุประสงค์ในการขอ/การใช้สินเชื่อ แหล่งเงินที่ผู้ขอสินเชื่อจะนำมาชำระคืน
ซึ่งจะต้องมีการตรวจสอบความสามารถในการชำระหนี้ของผู้ขอสินเชื่อจากหลาย ปัจจัย
พิจารณาปัจจัยเสี่ยงที่ทำให้ธนาคารไม่ได้รับชำระคืน และประเมินความเสี่ยงของตัวผู้ขอสินเชื่อ
ได้แก่ ตัวบุคคล (กรณีสินเชื่อเพื่อการบริโภค) หรือ ของผู้บริหาร
(กรณีสินเชื่อสำหรับธุรกิจขนาดย่อม ขนาดกลาง หรือขนาดใหญ่) ในกรณีที่ผู้ขอสินเชื่อประกอบธุรกิจ
ธนาคารจะวิเคราะห์แนวโน้มอุตสาหกรรมของกิจการ
สถานะและความสามารถทางธุรกิจของผู้ขอสินเชื่อ วิเคราะห์งบการเงินของผู้ขอสินเชื่อ
กำหนดหลักประกันและเงื่อนไขต่างๆ เพื่อลดความเสี่ยง

การติดตามลูกหนี้ ธนาคารกำหนดให้เจ้าหน้าที่ที่รับผิดชอบลูกค้า (Relationship Manager)
ออกเยี่ยมเยียนลูกค้าอย่างสม่ำเสมอ เพื่อติดตามการใช้วงเงินให้เป็นไปตามเงื่อนไข
ติดตามความคืบหน้าของกิจการและความเป็นไปของลูกค้า นอกจากนั้น
ยังกำหนดให้มีการติดตามลูกค้าในเชิงป้องกัน
โดยให้เจ้าหน้าที่สินเชื่อติดตามสัญญาณเตือนภัยล่วงหน้าที่เกี่ยวกับคุณภาพสินเชื่อของลูกค้าติดตามและทบทวนงบการเงิน
แผนธุรกิจ และทบทวนการจัดอันดับความเสี่ยงของลูกค้า
ตลอดจนการประเมินมูลค่าหลักประกันและการประกันภัยหลักทรัพย์ประกัน

การติดตามดูแลลูกค้ารายย่อย เจ้าหน้าที่สินเชื่อติดตามดูแลจากพฤติกรรมการใช้วงเงิน
และพฤติกรรมการชำระเงิน ซึ่งปรากฏในรายงานต่างๆ (Transaction Reports)
แต่การดูแลลูกค้าธุรกิจขนาดกลางและธุรกิจขนาดใหญ่ จะซับซ้อนมากขึ้น อย่างไรก็ตาม
ธนาคารมีมาตรการชัดเจนในการแก้ไขและควบคุมความเสี่ยงด้านสินเชื่อที่เข้มงวด
ซึ่งนอกจากควบคุมสินเชื่อใหม่มิให้เป็น NPLs แล้ว
ธนาคารยังกำหนดเป้าหมายให้หน่วยงานอำนวยสินเชื่อลด NPLs ลงทุกปี
หากฝ่ายสอบทานสินเชื่อพบว่าลูกหนี้รายใดมีแนวโน้มที่จะเป็น NPLs
จะแจ้งให้หน่วยงานที่ดูแลลูกหนี้รายนั้นๆ เร่งดำเนินการป้องกัน สำหรับรายที่เป็น NPLs
หรือค้างชำระหนี้หนี้เกิน 3 เดือน ธนาคารจะดำเนินการทางกฎหมายกับลูกหนี้รายนั้นๆ ทันที
ควบคู่ไปกับการเจรจาปรับปรุงหนี้ ทั้งนี้ เพื่อให้การจัดการ NPLs เป็นไปอย่างมีประสิทธิภาพ

2) ธุรกิจที่นำมาซึ่งรายได้ที่มิใช่ดอกเบี้ย

ธนาคารมีรายได้ค่าธรรมเนียมจากการให้บริการหลากหลาย ซึ่งแบ่งเป็นกลุ่มได้ดังนี้

-   บริการด้าน Personal Banking

ครอบคลุม บริการ Self-service Banking ได้แก่ บริการผ่านเครื่อง ATM กรุงไทย
บริการกรุงไทยโฟน 1551 บริการกรุงไทยอินเตอร์เน็ตแบงค์กิ้ง บริการ Corporate Banking
และบริการชำระค่าภาษีอากรในการนำสินค้าเข้า รวมถึงบริการรถอิเล็กทรอนิคส์เคลื่อนที่
บริการโอนเงินภายในประเทศ บริการเรียกเก็บเงินตามตั๋วภายในประเทศ เช็คของขวัญ
บริการให้เช่าตู้นิรภัย บริการออกหนังสือรับรองฐานะทางการเงิน

-   บริการด้านปริวรรต

ครอบคลุม การซื้อขายธนบัตรต่างประเทศ
การรับซื้อตั๋วเงินตราต่างประเทศชนิดไม่มีเอกสารประกอบ การขายเช็คเดินทาง

-   บริการธุรกิจด้านการสั่งสินค้าเข้า

ได้แก่ การเปิดเลตเตอร์ออฟเครดิต การเรียกเก็บเงินตามตั๋วเงิน การทำทรัสต์รีซิท
การออกหนังสือรับรองให้แก่บริษัทเดินเรือ

-   บริการธุรกิจด้านส่งสินค้าออก

ได้แก่ บริการสินเชื่อเพื่อการส่งออก บริการแจ้งการเปิดเลตเตอร์ออฟเครดิต
การรับซื้อลดตั๋วตามเลตเตอร์ออฟเครดิต การรับซื้อลดตั๋วเรียกเก็บ
การโอนและการยืนยันเลตเตอร์ออฟเครดิต

-   บริการเป็นตัวแทนจำหน่ายพันธบัตร

เป็นตัวแทนจำหน่ายพันธบัตรออมทรัพย์ช่วยชาติให้ธนาคารแห่งประเทศไทย

-   บริการเป็นตัวแทนจำหน่ายหุ้น

เป็นตัวแทนจำหน่ายหุ้นให้สถาบันต่างๆ เช่น บริษัท ปตท. จำกัด (มหาชน) (PTT) บริษัท
ท่าอากาศยานไทย จำกัด (มหาชน) (AOT) และ บริษัท อสมท. จำกัด (มหาชน) (MCOT)

-   ด. ัท
    ้านปริวรรต่มขึ้นเนื่องจาก00000000000000000000000000000000000000000000000000000000000000000000000000000000000000000000บริการบัตรเครดิต

ในปี2545 ธนาคารได้แยกฝ่ายบัตรเครดิตออกจากโครงสร้างธนาคารเป็นรูปแบบบริษัท และใช้ชื่อว่า
บริษัท บัตรกรุงไทย จำกัด (มหาชน)
โดยธนาคารได้รายได้จากค่าธรรมเนียมการชำระเงินผ่านเคาน์เตอร์ธนาคาร

-   บริการเป็นตัวแทนการซื้อขายหน่วยลงทุน

เป็นตัวแทนสนับสนุนการขายและรับซื้อคืนหน่วยลงทุนผ่านช่องทางต่างๆ ของธนาคาร

-   บริการโครงการ Settlement Bank

เป็น Settlement Bank ให้ศูนย์รับฝากหลักทรัพย์ (ประเทศไทย) จำกัด โดยธนาคารทำหน้าที่
Clearing & Settlement ให้กับตลาดหลักทรัพย์แห่งประเทศไทย ผ่านระบบ Data Delivery
System (DDS) ซึ่งธนาคารคาดว่าจะสามารถให้บริการกับ Broker ได้ครบถ้วนในไม่ช้า

-   บริการด้านอื่นๆ

ได้แก่ การรับตั๋วเงินเพื่อส่งเรียกเก็บ การรับโอนเงินไปต่างประเทศ
บริการจ่ายโอนจากธนาคารในต่างประเทศ ศูนย์ธุรกิจต่างประเทศ บริการข่าวสาร
ข้อมูลทางการเงินและเศรษฐกิจ

-   บริการทางการเงินตามหลักชาริอะฮ์

หลักชาริอะฮ์ห้ามการหากำไรจากการออกเงินกู้ จึงเป็นการระดมทุนแทน
ซึ่งมีรายได้จากบริการต่างๆ ได้แก่ การระดมทุน
การสนับสนุนทางการเงินจากการสนับสนุนทางการเงินส่วนบุคคล การสนับสนุนทางการเงินส่วนธุรกิจ
และบริการอื่นๆ อาทิ ด้านอิเลคทรอนิกส์-บัตรเดบิตชาริอะฮ์ บัตร ATM ชาริอะฮ์

3.2 ตลาดและภาวะแข่งขัน

การแข่งขันของธนาคารพาณิชย์ในรอบปีที่ผ่านมา ยังคงดุเดือดและเข้มข้นอย่างต่อเนื่อง
เพื่อสร้างโอกาสในการหารายได้ในภาวะเศรษฐกิจขาขึ้น
ดังจะเห็นได้จากสินเชื่อทั้งระบบของธนาคารพาณิชย์ขยายตัวเพิ่มขึ้นอย่างชัดเจน
ซึ่งส่งผลให้สภาพคล่องส่วนเกินที่มีลดลง

นอกจากนี้ ยังเกิดปรากฏการณ์ควบรวมกิจการสถาบันการเงิน
หลังจากธนาคารแห่งประเทศไทยประกาศแผนแม่บททางการเงิน (Financial Master Plan)
เมื่อปลายปี 2546 ซึ่งส่งสัญญาณถึงสภาพการแข่งขันที่กำลังเปลี่ยนแปลงไป
และทุกธนาคารต้องปรับตัวให้พร้อมรับการทำธุรกิจการเงินยุคใหม่ทั้งสิ้น

นโยบายและลักษณะการตลาดของผลิตภัณฑ์และบริการที่สำคัญ

กลยุทธ์การแข่งขัน

ธนาคารกรุงไทยได้วางยุทธศาสตร์และแผนงานเพื่อส่งเสริมการทำงานเป็นทีม
โดยมีเป้าหมายรวมในการปรับเปลี่ยนทิศทางธนาคารให้เป็นธนาคารสะดวกซื้อ (Convenience
Bank) ที่ธนาคารจะเป็นทั้งผู้ผลิตและผู้จำหน่าย มุ่งเน้นการขายสินค้าทางการเงินมากขึ้น
ไม่ว่าจะเป็นระบบการเงินส่วนบุคคล บัตรเครดิต ประกันชีวิต กองทุน
โดยธนาคารจะเป็นตัวกลางในการขายสินค้าหรือผลิตภัณฑ์ต่างๆ
ให้ครอบคลุมทั้งหมดเท่าที่กฎหมายจะอำนวย โดยอาศัยฐานลูกค้าของธนาคารที่มีอยู่
ซึ่งธนาคารจะได้รับค่าตอบแทนจากการขาย ทำให้มีรายได้จากค่าธรรมเนียมมากขึ้น

อย่างไรก็ตาม
ธนาคารยังรุกไปในธุรกิจการให้บริการปรับโครงสร้างหนี้ของรัฐวิสาหกิจที่ต้องการเปลี่ยนเงินกู้สกุลต่างประเทศมาเป็นเงินกู้สกุลบาทตามนโยบายของรัฐบาล
ส่งผลให้ธนาคารเป็นผู้นำธนาคารในการให้สินเชื่อเพื่อกระตุ้นเศรษฐกิจ
และให้สินเชื่อแก่โครงการใหญ่ๆ ที่เอื้อประโยชน์ต่อระบบเศรษฐกิจส่วนรวม
และลงลึกไปในระดับรากหญ้า อนึ่ง เพื่อบรรลุเป้าหมายดังกล่าว ธนาคารกำหนดกลยุทธ์ในปี 2547
สรุปได้ ดังนี้

1.  แบ่งกลุ่มลูกค้าเป้าหมายจากพฤติกรรมการบริโภค (Customer Segmentation)
    เพื่อง่ายต่อการวางกลยุทธ์
    และเสนอขายผลิตภัณฑ์ที่ตรงกับพฤติกรรมการบริโภคของลูกค้าแต่ละกลุ่ม

2.  ปรับปรุงพัฒนาผลิตภัณฑ์และบริการ
    รวมถึงใช้กลยุทธ์การตลาดและสื่อการตลาดแบบผสม(Integrated Marketing
    Communication) ที่สอดคล้องกับพฤติกรรมของกลุ่มเป้าหมาย
    เพื่อนำเสนอผลิตภัณฑ์และบริการเหล่านั้น

3.  แบ่งหน่วยงานภายในให้มีหน้าที่รับผิดชอบ ดูแลการให้บริการแก่ลูกค้าเฉพาะกลุ่ม

4.  ใช้สาขาเป็นช่องทางในการขายผลิตภัณฑ์และบริการ ทั้งในเชิงรุกและเชิงรับ

5.  พัฒนาเทคโนโลยีสารสนเทศ เพื่อสนับสนุนข้อมูลการตลาดและการขายที่สำคัญ

6.  พัฒนาช่องทางการขายอื่นๆ เช่น อินเทอร์เน็ต และ โทรศัพท์เคลื่อนที่

7.  เร่งสร้างภาพลักษณ์ที่ดี เพื่อให้ลูกค้าเกิดการยอมรับในองค์กร

8.  เน้นการสร้างความสัมพันธ์ในระยะยาว (Long-term Relationships)
    เพื่อรักษาฐานลูกค้ารายเก่าและเพิ่มลูกค้ารายใหม่

9.  เน้นการบริหารประสบการณ์ลูกค้า (Customer Experience Management)
    ให้เกิดความประทับใจ

10. การคืนผลประโยชน์กลับสู่ลูกค้า ด้วยการสร้างองค์กรแห่งการเรียนรู้
    โดยการจัดอบรมความรู้ต่างๆ ให้ลูกค้าได้สิ่งดีๆ คืนกลับไป

ลักษณะลูกค้าและกลุ่มลูกค้าเป้าหมาย (Targeted Segments)

ธนาคารยังคงให้ความสำคัญกับผู้บริโภคเป็นหลัก (Customer Orientation)
จึงพิจารณาแบ่งกลุ่มลูกค้าออกเป็น 7 กลุ่ม ตามความต้องการและพฤติกรรมการใช้บริการ
เพื่อสามารถตอบสนองความต้องการของลูกค้าได้ตรงจุด

1.  กลุ่มประชาชนระดับรากฐาน

2.  กลุ่มนักเรียน นิสิต นักศึกษา

3.  ประชาชนทั่วไป

4.  ผู้นับถือศาสนาอิสลาม

5.  SMEs

6.  ธุรกิจขนาดใหญ่

7.  หน่วยงานราชการ/รัฐวิสาหกิจ

การจำหน่ายและช่องทางจำหน่าย

ธนาคารมีช่องทางการให้บริการที่หลากหลาย ด้วยวัตถุประสงค์ทางการตลาด
ที่ต้องการตอบสนองความต้องการของลูกค้าที่ใช้บริการได้ทุกที่ ทุกเวลา ดังนี้

1.  สาขา: ครอบคลุมอยู่ทั่วประเทศกว่า 600 สาขา

2.  ATM: เปิดให้บริการกว่า 1,200 เครื่อง และจะขยายปริมาณเพิ่มขึ้น

3.  โทรศัพท์บ้าน และโทรศัพท์เคลื่อนที่: กรุงไทยโฟน 1551 และ KTB M-Payment
    เป็นบริการที่สร้างความสะดวกให้แก่ลูกค้าได้ทันที

4.  อินเทอร์เน็ต: กรุงไทยอินเตอร์เน็ตแบงค์กิ้ง เป็นอีกช่องทางที่ให้บริการได้ตลอด 24 ชั่วโมง

ภาวะแข่งขัน

สภาวะการแข่งขันในอุตสาหกรรม

ในปี 2547 ธุรกิจธนาคารอยู่ในสภาวะการแข่งขันที่ค่อนข้างสูงกว่าปีที่ผ่านมา เนื่องจาก
ความผันผวนในระบบเศรษฐกิจที่มีการเปลี่ยนแปลง เช่น ดอกเบี้ยเงินฝากลดลง น้ำมันราคาสูงขึ้น
ตลาดหุ้นผันผวน การค้าเสรีที่ลดกำแพงภาษี
ซึ่งเปิดโอกาสให้คู่แข่งต่างประเทศเข้ามาแข่งขันอย่างเสรี
และรูปแบบพฤติกรรมการใช้ชีวิตของคนรุ่นใหม่ที่เปลี่ยนแปลงอย่างรวดเร็ว
ทำให้ธนาคารต้องปรับกลยุทธ์ทางการตลาด และพัฒนาขีดความสามารถ
เพื่อช่วงชิงความเป็นผู้นำตลาด ตลอดจนรักษาส่วนแบ่งทางการตลาดให้ยั่งยืน อาทิ
การปรับลดอัตราดอกเบี้ยเงินกู้ การอนุมัติสินเชื่อที่รวดเร็วขึ้น การเพิ่มวงเงินในการกู้
หรือกรณีที่ธนาคารปรับลดอัตราดอกเบี้ยเงินฝาก เนื่องจากสภาพคล่องส่วนเกิน
ทำให้แต่ละธนาคารร่วมมือกับบริษัทประกันเพื่อรองรับปริมาณเงินที่ล้นระบบ
ซึ่งส่งผลให้ธนาคารได้รับรายได้จากค่าธรรมเนียมด้านนี้กันมากขึ้น

นอกจากนี้ เนื่องด้วยความต้องการบริโภคข่าวสารและข้อมูลต่างๆ ของผู้บริโภคที่มากขึ้น
กอปรกับการกระจายตัวของข้อมูลสู่สาธารณชนที่รวดเร็วมากขึ้น
ทำให้ผู้ซื้อเปรียบเทียบสินค้าก่อนตัดสินใจซื้อมากขึ้น
และผู้ขายจะใช้ข้อมูลที่ได้จากลูกค้ามาสร้างประโยชน์ในการให้บริการอย่างรู้ใจ และสะดวกรวดเร็ว
เพื่อตอบสนองต่อความต้องการของลูกค้าได้อย่างรวดเร็ว ดังนั้น ธนาคารต่างๆ
จึงพัฒนาระบบอิเล็กทรอนิกส์ที่ทันสมัยเพื่อรองรับบริการที่สามารถตอบสนองความต้องการของลูกค้าได้เต็มที่
เช่น Internet Banking Mobile Banking และ E-Commerce เป็นต้น

-   การแข่งขันด้านผลิตภัณฑ์ (Product)

ทุกธนาคารต่างมุ่งเน้นกลุ่มลูกค้ารายย่อย และแสวงหารายได้ในทุกทาง ทั้งในรูปแบบดอกเบี้ย
และค่าธรรมเนียมต่างๆ โดยธนาคารพาณิชย์ส่วนใหญ่จะสร้างพันธมิตรทางธุรกิจให้ธุรกิจแข็งแกร่ง
และหาช่องทางในการให้บริการเพิ่มขึ้น เช่น สายการบิน ประกันชีวิต การศึกษา ร้านกาแฟ
ห้างสรรพสินค้า และโทรศัพท์เคลื่อนที่

ดังนั้น ธนาคารกรุงไทยจึงต้องทำการพัฒนาผลิตภัณฑ์ของธนาคารให้ทันสมัย
และตอบสนองการบริโภคที่ฉับไวและเปลี่ยนแปลงตลอดเวลาได้อย่างทันท่วงที โดยพัฒนาระบบ Core
Banking System ซึ่งเป็นการเชื่อมโยงข้อมูลจากทุกระบบเข้าด้วยกัน
เพื่อลดความซ้ำซ้อนที่เกิดจากการปฏิบัติงาน ทำให้เกิดความสะดวกรวดเร็ว
และสามารถนำข้อมูลไปพัฒนาเพื่อใช้ได้ตรงกับกลุ่มเป้าหมายมากที่สุด นอกจากนี้
ธนาคารยังให้ความสำคัญกับธุรกิจที่มิใช่ธุรกิจหลักของธนาคาร (Non-core Business) เช่น
ประกันชีวิต กองทุน หุ้น ซึ่งเป็นผลิตภัณฑ์เพื่อเจาะกลุ่มลูกค้าที่มีความต้องการในบริการเหล่านี้
นอกจากนี้
ธนาคารยังทำโครงการเปลี่ยนระบบการบริหารงานการเงินการคลังภาครัฐสู่ระบบอิเล็กทรอนิกส์
(GFMIS) ซึ่งถือเป็นบริการที่เจาะกลุ่มลูกค้าราชการ สร้างความสะดวกในการรับฝากเงิน
และจ่ายเงินให้แก่หน่วยงานราชการ

-   การแข่งขันด้านราคา (Price)

ในปี 2547 ธนาคารพาณิชย์ ทั้งของไทยและต่างประเทศ
ต่างให้ความสำคัญกับการขยายฐานสินเชื่อเพิ่มขึ้น เพื่อสร้างรายได้
จึงทำให้เกิดการแข่งขันสูงในด้านราคา กล่าวคือ
มีการใช้กลยุทธ์การลดอัตราดอกเบี้ยและค่าธรรมเนียมต่างๆ ลงอย่างมาก
เพื่อดึงดูดความสนใจของลูกค้าให้มาใช้บริการกับธนาคาร

ดังนั้น ธนาคารกรุงไทยจึงต้องเข้าร่วมการแข่งขันด้านราคาในตลาดเพื่อรักษาฐานลูกค้าไว้
โดยการลดอัตราดอกเบี้ยเงินกู้ การยืดระยะเวลาการผ่อนให้ยาวขึ้น การยกเว้นค่าธรรมเนียมต่างๆ
หรือแม้แต่การเพิ่มวงเงินการกู้สูงสุดถึง 100 % เป็นต้น

-   การแข่งขันด้านสถานที่ทำการ (Place)

ธนาคารพาณิชย์ต่างใช้กลยุทธ์ด้านสถานที่เพื่อสร้างความน่าเชื่อถือให้ลูกค้าโดยมักจะเลือกสถานที่ที่ใกล้ชิดชุมชน
เดินทางสะดวก หรือในย่านธุรกิจ ตลอดจนตกแต่งภายในและภายนอกอาคารให้มีรูปแบบทันสมัย
นอกจากนี้ ธนาคารขนาดใหญ่ยังให้ความสำคัญกับการปรับโฉมเครื่องแบบพนักงานใหม่
เพื่อสอดรับกับการเปลี่ยนแปลงองค์กรที่ทันสมัย
ดังเช่นที่ธนาคารกรุงไทยได้สร้างสำนักงานใหญ่แห่งใหม่ที่มั่นคงและทันสมัย
สะท้อนภาพลักษณ์องค์กรในมุมมองของคนรุ่นใหม่ที่ล้ำสมัย

-   การแข่งขันด้านส่งเสริมการขาย (Promotion)

ทุกธนาคารต่างทำการส่งเสริมการขายด้วยวิธี ลด แลก แจก แถม ชิงโชค
เพื่อดึงดูดความสนใจจากลูกค้าให้ใช้บริการเพิ่มขึ้น ซึ่งแต่ละธนาคารทำการแข่งขันกันอย่างมาก
โดยพยายามสื่อสาร โฆษณา ประชาสัมพันธ์ในทุกช่องทาง
เพื่อกระตุ้นการใช้บริการและรักษาฐานลูกค้าให้มากที่สุด

การแข่งขันของธนาคารพาณิชย์

ในปี 2547 โครงสร้างธุรกิจในระบบธนาคารพาณิชย์ไทย แบ่งเป็น 3 กลุ่ม ดังนี้

1)  กลุ่มธนาคารพาณิชย์ไทยที่มีผู้ถือหุ้นรายใหญ่เป็นกลุ่มเอกชน ได้แก่ ธนาคารกรุงเทพ
    ธนาคารกสิกรไทย ธนาคารไทยพาณิชย์ ธนาคารกรุงศรีอยุธยา ธนาคารทหารไทย
    (ควบรวมกับ ธนาคารดีบีเอส ไทยทนุ และบรรษัทเงินทุนอุตสาหกรรมแห่งประเทศไทย)
    และธนาคารธนชาต

2)  กลุ่มธนาคารพาณิชย์ไทยที่มีผู้ถือหุ้นรายใหญ่เป็นหน่วยราชการของรัฐ ได้แก่ ธนาคารกรุงไทย
    ธนาคารนครหลวงไทย และธนาคารไทยธนาคาร

3)  กลุ่มธนาคารพาณิชย์ที่ผู้ถือหุ้นรายใหญ่เป็นสถาบันการเงินต่างประเทศ ได้แก่ ธนาคารเอเชีย
    ธนาคารยูโอบี รัตนสิน และธนาคารสแตนดาร์ดชาร์เตอร์นครธน

นอกจากนี้ ยังมีธนาคารพาณิชย์ต่างประเทศที่ดำเนินกิจการในประเทศไทย เช่น
ธนาคารฮ่องกงและเซี่ยงไฮ้ และ ธนาคารซิตี้แบงก์ และสถาบันการเงินพิเศษของรัฐ อาทิ
ธนาคารออมสิน ธนาคารเพื่อการเกษตรและสหกรณ์การเกษตร
และธนาคารพัฒนาวิสาหกิจขนาดกลางและขนาดย่อมแห่งประเทศไทย

  ----------------------- ----------- ------- ----------- ------- ----------- -------
  (ข้อมูล ณ วันที่ 31 ธันวาคม                                           หน่วย:       
  2547)                                                           ล้านบาท      

                          เงินฝาก              สินเชื่อสุทธิ            สินทรัพย์รวม   

  ธนาคาร                  จำนวน       ร้อยละ   จำนวน       ร้อยละ   จำนวน       ร้อยละ

  กรุงเทพ                  1,186,111   22.4    823,574     19.4    1,399,935   21.8

  กสิกรไทย                 705,985     13.3    546,452     12.9    823,942     12.8

  กรุงศรีอยุธยา              492,365     9.3     396,346     9.3     568,390     8.8

  ไทยพาณิชย์                624,718     11.8    494,006     11.6    753,921     11.7

  ทหารไทย                 456,007     8.6     472,374     11.1    672,846     10.5

  ธนชาต                   45,019      0.8     29,811      0.7     72,944      1.1

  รวม                     3,510,205   66.2    2,762,563   65.0    4,291,978   66.8

  กรุงไทย                  1,009,511   19.0    874,445     20.6    1,149,404   17.9

  นครหลวงไทย              385,470     7.3     323,297     7.6     472,024     7.3

  ไทยธนาคาร               184,559     3.5     106,122     2.5     231,475     3.6

  รวม                     1,579,540   29.8    1,303,864   30.7    1,852,903   28.8

  เอเชีย                   138,077     2.6     103,751     2.4     163,083     2.5

  สแตนดาร์ดชาร์เตอร์นครธน    46,396      0.9     35,838      0.8     63,643      1.0

  ยูโอบี รัตนสิน              32,090      0.6     41,500      1.0     53,005      0.8

  รวม                     216,563     4.1     181,089     4.3     279,731     4.4

  ทั้งระบบ                  5,306,308   100.0   4,247,516   100.0   6,424,612   100.0

  ที่มา: ธนาคารแห่งประเทศไทย                                                     
  ----------------------- ----------- ------- ----------- ------- ----------- -------

ขนาดและศักยภาพของธนาคารในการแข่งขัน

ธนาคารกรุงไทยเป็นธนาคารขนาดใหญ่ ที่มีศักยภาพในการแข่งขันสูง ในช่วงปี 2547
ธนาคารมีผลการดำเนินงานที่ดี ฐานะทางการเงินแข็งแกร่ง มีการขยายตัวอย่างต่อเนื่อง
ธนาคารมีการปรับเปลี่ยนวิธีการปฏิบัติงาน
เพื่อเพิ่มประสิทธิภาพและลดต้นทุนการดำเนินงานด้วยการพัฒนาระบบเทคโนโลยีที่ทันสมัย นอกจากนี้
ธนาคารเล็งเห็นความสำคัญขององค์กรแห่งการเรียนรู้ด้วยการสร้างระบบรากฐานข้อมูลความรู้
ในด้านต่างๆ ส่งเสริมการใช้ทุนทางปัญญา และบทบาทที่สำคัญของธนาคารอีกประการ คือ
การมีส่วนร่วมในการพัฒนาเศรษฐกิจ และช่วยเหลือสังคม
ดังจะเห็นได้จากธนาคารเป็นผู้นำในการขยายฐานสินเชื่อลงสู่ระดับรากหญ้า
ตลอดจนช่วยเหลือผู้ประสบธรณีพิบัติภัยในภาคใต้เป็นเงินจำนวน 100 ล้านบาท
ซึ่งถือว่าเป็นธนาคารของคนไทยที่ต้องการเคียงคู่กับประชาชนอย่างแท้จริง

แนวโน้มภาวะอุตสาหกรรมและสภาพการแข่งขันในอนาคต

ปี 2548 คาดว่าภาวะเศรษฐกิจในช่วงไตรมาสแรก อาจจะชะลอตัว โดยเฉพาะอย่างยิ่ง
ในอุตสาหกรรมการท่องเที่ยว ที่ถือว่าเป็นแหล่งรายได้อันดับหนึ่งของเศรษฐกิจไทย
ซึ่งประสบเหตุการณ์ธรณีพิบัติจากคลื่นยักษ์สึนามิ เกิดความเสียหายร้ายแรง
ส่งผลให้เกิดความไม่เชื่อมั่นในสายตาของนักท่องเที่ยว และกระทบต่อภาวการณ์การลงทุน
แม้ว่าทุกหน่วยงานจะระดมให้ความช่วยเหลืออย่างเต็มที่
รัฐบาลจึงจำเป็นอย่างยิ่งที่ต้องเข้าไปให้การช่วยเหลือในทุกด้านอย่างต่อเนื่อง
เพื่อให้วิกฤติทางภาคใต้คลี่คลายและเป็นปกติเร็วที่สุด มิฉะนั้น
อาจส่งผลกระทบต่อเศรษฐกิจในระยะยาวได้

อย่างไรก็ตาม มีการคาดการณ์ว่า ในปี 2548 จะมีการแข่งขันที่สูงยิ่งขึ้น
โดยคาดว่าธุรกิจสังหาริมทรัพย์จะเติบโตต่อเนื่อง โดยธุรกิจรถยนต์มีการขยายตลาดเป็นปีละ 6
แสนคัน สืบเนื่องจากนโยบายดีทรอย์แห่งเอเชียของภาครัฐ อันจะทำให้อุตสาหกรรม
การทำชิ้นส่วนอะไหล่ ยานยนต์ ยางรถยนต์ เติบโตด้วย รวมทั้งธุรกิจด้านอิเล็กทรอนิกส์
เนื่องจากการเปลี่ยนแปลงพฤติกรรมการบริโภคที่ต้องการการตอบสนองอย่างรวดเร็วนั่นเอง

นอกจากนี้ นโยบายที่เปิดการค้าเสรีพหุภาคีของรัฐบาล เช่น AFTA WTO และ ทวิภาคี FTA
ซึ่งจะมีการลดอัตราภาษีขาเข้า และการเปิดธุรกิจจากคู่แข่งต่างประเทศที่มีเทคโนโลยีขั้นสูง
เป็นผู้นำตลาดของโลก หรือแม้แต่มีแรงงานที่ค่าจ้างต่ำ จะส่งผลให้ธุรกิจต่างๆ
ของคนไทยได้รับความกระทบการเทือน อาจจะดำเนินธุรกิจได้อย่างยากลำบาก
หากไม่มีการปรับตัวและสร้างพันธมิตรที่แข็งแกร่ง ในส่วนของธุรกิจทางการเงิน
ธนาคารต่างประเทศถือเป็นคู่แข่งสำคัญที่น่ากลัว
หากธนาคารพาณิชย์ของไทยยังคงดำเนินงานด้วยวิธีการเดิม
ไม่มีการปรับเปลี่ยนองค์กรให้เท่าทันกับสภาวะแวดล้อมที่มีแต่การเปลี่ยนแปลง
ธนาคารของไทยอาจมีผลดำเนินงานที่ขาดทุน ส่งผลให้ฐานะทางการเงินอ่อนแอได้

สภาวะการแข่งขันของธนาคารกรุงไทยบริการทางการเงินตามหลักชาริอะฮ์

ธนาคารกรุงไทยบริการทางการเงินตามหลักชาริอะฮ์
เป็นธนาคารแรกในประเทศไทยที่ดำเนินการตามรูปแบบ 1 ธนาคาร 2 ระบบ
ที่ให้บริการทางการเงินใกล้เคียงกับธนาคารพาณิชย์อื่น แต่ได้เปรียบกว่าธนาคารพาณิชย์ทั่วไป
เนื่องจากผลิตภัณฑ์และการบริการของธนาคารถูกต้องและสอดคล้องกับหลักศาสนาอิสลาม
ประชาชนชาวไทยทุกศาสนาสามารถเข้ามาใช้บริการของธนาคารกรุงไทยบริการทางการเงินตามหลักชาริอะฮ์ได้
อย่างไรก็ตาม ธนาคารมีกลุ่มเป้าหมายที่เน้นเป็นพิเศษ คือ กลุ่มลูกค้าชาวมุสลิม
ซึ่งจากการวิเคราะห์พบว่าธุรกิจที่เกี่ยวกับชาวมุสลิมมีการขยายตัวสูงขึ้นเป็นลำดับ
มูลค่าตลาดผลิตภัณฑ์ฮาลาลทั่วโลก มีขนาดใหญ่มากถึงปีละ กว่า 350,000 ล้านบาท
และคาดว่าประเทศไทยจะเพิ่มส่วนแบ่งการตลาดในตลาดดังกล่าว มากกว่า 10,000 ล้านบาท
หลังจากที่รัฐบาลมีนโยบายให้จัดตั้งนิคมอุตสาหกรรมอาหารฮาลาล
เพื่อรองรับความต้องการในตลาดโลกกว่า 70,000-80,000 ล้านเหรียญสหรัฐต่อปี

การเปลี่ยนแปลงที่สำคัญเกี่ยวกับผลิตภัณฑ์และบริการทางการเงิน

การดำเนินงานในปี 2547
ของธนาคารกรุงไทยบริการทางการเงินตามหลักชาริอะฮ์อยู่ในระดับที่น่าพอใจโดยมีเงินทุนจากการระดมทุนเพิ่มขึ้นถึง
120% และการสนับสนุนทางการเงินเพิ่มขึ้นกว่า 340% จากปี 2546

ปัจจัยสำคัญที่ส่งผลให้ธนาคารกรุงไทยบริการทางการเงินตามหลักชาริอะฮ์
มีผลการดำเนินงานที่เติบโตขึ้นอย่างน่าพอใจ ได้แก่

1) ธนาคารกรุงไทยบริการทางการเงินตามหลักชาริอะฮ์ เป็นที่รู้จักและไว้วางใจมากขึ้น

ธนาคารกรุงไทยบริการทางการเงินตามหลักชาริอะฮ์
ได้เล็งเห็นถึงความสำคัญในการเผยแผ่ความรู้ที่เกี่ยวข้องกับการเงินการธนาคารตามหลักชาริอะฮ์
โดยได้เดินสายถ่ายทอดความรู้ที่เป็นประโยชน์ตามจังหวัดต่าง ๆ
ทั้งยังได้ร่วมมือกับองค์กรอื่นระดับประเทศในการออกงาน
เพื่อการประชาสัมพันธ์จากผลการสำรวจพบว่าไม่เพียงแต่ธนาคารกรุงไทยบริการทางการเงินตามหลักชาริอะฮ์เป็นที่รู้จักมากขึ้นประชาชนทั่วไป
ยังตื่นตัวต่อวัฒนาการใหม่ในระบบธนาคารมากขึ้นด้วย

2) เครือข่ายสาขาที่ครอบคลุม

ธนาคารกรุงไทยบริการทางการเงินตามหลักชาริอะฮ์ได้ขยายการเปิดสาขาให้ครอบคลุมในพื้นที่ที่มีผู้นับถือศาสนาอิสลามหนาแน่น
สำหรับในพื้นที่ที่ยังไม่มีสาขาของธนาคารกรุงไทยบริการทางการเงินตามหลักชาริอะฮ์
ลูกค้าสามารถใช้บริการจากเคาน์เตอร์บริการของธนาคารกรุงไทย
แบ่งเป็นที่ตั้งของสำนักงานภายในเขตกรุงเทพ และปริมณฑลจำนวน 3แห่ง
สำนักงานต่างจังหวัดจำนวน 15แห่ง และเคาน์เตอร์บริการของธนาคารกรุงไทยจำนวน 16
เคาน์เตอร์

3) ผลิตภัณฑ์หลากหลายตรงตามความต้องการของลูกค้า

ธนาคารกรุงไทยบริการทางการเงินตามหลักชาริอะฮ์มีผลิตภัณฑ์การระดมทุนต่างๆ
ตามวัตถุประสงค์หรือความต้องการของลูกค้าที่ต่างกัน อาทิ เพื่อการออม เพื่อการใช้เช็ค
หรือเพื่อการลงทุน เป็นต้น ไตรมาสแรกของปี 2547
ธนาคารได้เริ่มมีผลิตภัณฑ์การสนับสนุนทางการเงินเพื่อตอบสนองความต้องการของลูกค้า
โดยผลิตภัณฑ์ที่ธนาคารนำเสนอเป็นผลิตภัณฑ์แรก คือ
ผลิตภัณฑ์การสนับสนุนทางการเงินเพื่อที่อยู่อาศัยตามหลัก บัย บิซามาน อาญิล และอิสติสนา
มีการเติบโตเกินเป้าหมาย ซึ่งความสำเร็จของการให้การสนับสนุนทางการเงินประเภทนี้
มาจากราคาที่ยุติธรรม ความสัมพันธ์ที่ดีกับเจ้าของโครงการที่อยู่อาศัยต่างๆ
และความรวดเร็วในการพิจารณาอนุมัติเบื้องต้น

ในขณะเดียวกัน
ธนาคารกรุงไทยบริการทางการเงินตามหลักชาริอะฮ์ยังมีผลิตภัณฑ์การสนับสนุนทางการเงินส่วนธุรกิจ
เพื่อรองรับการขยายตัวทางเศรษฐกิจและอุตสาหกรรมที่มีอย่างต่อเนื่อง
โครงการอาหารฮาลาลเป็นหนึ่งโครงการที่ธนาคารได้เข้าไปมีส่วนร่วมให้การสนับสนุน
เพื่อธุรกิจนั้นได้ดำเนินการสอดคล้องตามหลักศาสนาอิสลามอย่างครบวงจร

4) ทรัพยากรบุคคลที่มีประสิทธิภาพ

ส่วนสำคัญของการดำเนินงานที่มีประสิทธิภาพ
ได้จากบุคคลากรของธนาคารกรุงไทยบริการทางการเงินตามหลักชาริอะฮ์ที่มากด้วยความรู้ ทักษะ
และประสบการณ์ในสาขาวิชาต่างๆ ตลอดระยะเวลานับแต่ธนาคารเริ่มเปิดดำเนินการในปี 2545
ธนาคารได้จัดฝึกอบรม สัมมนาเชิงปฏิบัติการอย่างต่อเนื่อง
เพื่อพัฒนาความรู้ความเข้าใจในเรื่องผลิตภัณฑ์ ขั้นตอนการปฏิบัติงาน
รวมถึงพฤติกรรมการทำงานแก่พนักงาน ซึ่งได้ช่วยยกระดับผลการปฏิบัติงานของพนักงาน
หน่วยงานและองค์กรโดยรวม

5) เทคโนโลยีอันทันสมัย และเป็นที่ยอมรับจากคณะกรรมการชาริอะฮ์

ธนาคารกรุงไทยบริการทางการเงินตามหลักชาริอะฮ์ ดำเนินธุรกิจด้วยระบบที่ทันสมัย
(Integrated Islamic Banking System)
ซึ่งเป็นที่ยอมรับจากคณะกรรมการชาริอะฮ์หลายประเทศ เช่น มาเลเซีย บรูไน เป็นต้น
จึงสามารถมั่นใจได้ ว่าธุรกรรมต่างๆ ถูกต้องตามหลักชาริอะฮ์

3.3 การจัดหาผลิตภัณฑ์ หรือบริการ

1) แหล่งที่มาของเงินทุน

แหล่งเงินทุนที่สำคัญของธนาคาร คือ เงินฝาก คิดเป็น ร้อยละ 87.3 ของแหล่งเงินทุน
แหล่งเงินทุนอื่นๆ ที่สำคัญ ได้แก่ แหล่งเงินทุนจากผู้ถือหุ้น การกู้ยืมโดยการออกตราสารหนี้
และการกู้ยืมระหว่างธนาคาร

สำหรับการใช้ไปของเงินทุนนั้น ร้อยละ 76.8 เป็นเงินให้สินเชื่อและดอกเบี้ยค้างรับสุทธิ
เงินลงทุนสุทธิร้อยละ 6.3 หลักทรัพย์ซื้อโดยมีสัญญาขายคืน ร้อยละ 4.9
และรายการระหว่างธนาคารและตลาดเงิน ร้อยละ 4.4 ทั้งนี้
เมื่อวิเคราะห์เปรียบเทียบเงินที่ใช้ไปในการให้สินเชื่อกับแหล่งเงินทุนด้านเงินฝากตามระยะเวลาที่เหลือของสัญญา
พบว่าธนาคารมีเงินให้สินเชื่อจำแนกตามระยะเวลาที่เหลือของสัญญาการให้สินเชื่อ ไม่เกิน 1 ปี
จำนวน 410,843 ล้านบาท หรือ ร้อยละ 43.8 ของสินเชื่อทั้งหมด และ เกิน 1 ปี จำนวน
526,962 ล้านบาท หรือ ร้อยละ 56.2 ของสินเชื่อทั้งหมด ในขณะที่
มีเงินฝากประเภทจ่ายคืนเมื่อทวงถามและออมทรัพย์ จำนวน 512,458 ล้านบาท หรือ ร้อยละ
51.1 ของเงินฝากทั้งหมด จ่ายคืนเมื่อสิ้นระยะเวลาไม่ถึง 1 ปี จำนวน 225,978 ล้านบาท หรือ
ร้อยละ 22.5 ของเงินฝากทั้งหมด และจ่ายคืนเมื่อสิ้นระยะเวลา 1 ปีขึ้นไป จำนวน 265,010
ล้านบาท หรือ ร้อยละ 26.4 ของเงินฝากทั้งหมด

2) ความสามารถในการดำรงเงินกองทุน

การดำรงอัตราส่วนที่สำคัญตามข้อกำหนดของธนาคารแห่งประเทศไทย
ที่กำหนดให้ธนาคารพาณิชย์ต้องดำรงอัตราส่วนเงินกองทุนชั้นที่ 1 ต่อสินทรัพย์เสี่ยง ไม่ต่ำกว่า
ร้อยละ 4.25 และอัตราส่วนเงินกองทุนชั้นที่ 1 และชั้นที่ 2 ต่อสินทรัพย์เสี่ยง ไม่ต่ำกว่าร้อยละ
8.5

ณ วันที่ 31 ธันวาคม 2547 ธนาคารมีเงินกองทุนชั้นที่ 1 เท่ากับ ร้อยละ 8.24
และเงินกองทุนทั้งสิ้น เท่ากับ ร้อยละ 10.92 ซึ่งสูงกว่าเกณฑ์ของธนาคารแห่งประเทศไทย
ส่วนด้านการดำรงสินทรัพย์สภาพคล่อง ธนาคารสามารถดำรงสินทรัพย์สภาพคล่องได้เฉลี่ยแล้ว
ไม่ต่ำกว่า ร้อยละ 6 ของยอดเงินฝากและเงินกู้ยืมตามเกณฑ์ที่ธนาคารแห่งประเทศไทยกำหนด
นอกจากนี้ ในด้านการกันสำรองสำหรับสินทรัพย์จัดชั้น
ธนาคารสามารถกันสำรองได้สูงกว่าเกณฑ์ที่ธนาคารแห่งประเทศไทยกำหนด

3) นโยบายสภาพคล่องและแหล่งที่มาของเงินทุน

ธนาคารสามารถดำรงสินทรัพย์สภาพคล่องได้ตามหลักเกณฑ์ของธนาคารแห่งประเทศไทย
พร้อมทั้งสามารถรักษาระดับสภาพคล่องที่เพียงพอและเหมาะสม เพื่อที่จะรองรับกับภาระผูกพันต่างๆ
เมื่อครบกำหนด ซึ่งลักษณะการดำเนินธุรกิจหลักของธนาคารโดยทั่วไป
แหล่งเงินทุนของธนาคารจะอยู่ในรูปของสกุลเงินบาท ดังนั้น
ธนาคารพยายามใช้เงินทุนจากหลายแหล่ง พร้อมทั้งได้พัฒนาแหล่งเงินทุนต่างๆ
เพื่อขยายฐานเงินทุนให้กว้างขึ้น และหลากหลาย โดยเสนอเงินฝากที่มีระยะเวลาครบกำหนดต่างกัน
ทั้งนี้
การกำหนดนโยบายและแนวทางในการบริหารสภาพคล่องอยู่ภายใต้ความรับผิดชอบของคณะกรรมการบริหารสินทรัพย์และหนี้สิน
(ALCO)